Diari Oficial de la Generalitat Valenciana


Sumari del DOGV 6042, del 24-06-2009 (2009/7023)

RESOLUCIÓ d'11 de juny de 2009, de la Universitat de València, per la qual es convoca un concurs de mèrits per als funcionaris i les funcionàries del grup A, d'administració especial, escala tècnica d'administració especial, per a cobrir el lloc de treball número 2181, responsable tècnic de fiscalitat i tributació d'aquesta Universitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6042

Data del DOGV
:   24-06-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/7023


Data del document
:   11-06-2009

Organisme emissor
:   Universitat de València

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ d'11 de juny de 2009, de la Universitat de València, per la qual es convoca un concurs de mèrits per als funcionaris i les funcionàries del grup A, d'administració especial, escala tècnica d'administració especial, per a cobrir el lloc de treball número 2181, responsable tècnic de fiscalitat i tributació d'aquesta Universitat.
[2009/7023]
Hi ha dotat pressupostàriament un lloc de treball, la provisió del qual es considera convenient, ateses les necessitats del servei, per la qual cosa la Universitat de València, d'acord amb l'article 191 dels seus Estatuts, amb el text refós de la Llei de la Funció Pública Valenciana i amb el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa, resol convocar un concurs de mèrits per proveir el lloc de treball que s'indica a l'annex I d'aquesta convocatòria, d'acord amb les següents bases:
Bases de la convocatòria
Primera. Participants
1.1. Hauran de participar en aquest concurs els funcionaris i les funcionàries de carrera del grup A, d'administració especial, escala tècnica d'administració especial, d'aquesta Universitat, que es troben en situació de destinació provisional en llocs de tècnic superior de fiscalitat i tributació i tinguen el mateix grup i nivell que el lloc convocat.
1.2. S'hi poden presentar els funcionaris i les funcionàries de carrera del grup A d'administració especial, escala tècnica d'administració especial, que presten serveis en la Universitat de València i hagen estat dos o més anys en una destinació definitiva.
Queden exempts del requisit de permanència de dos anys en el lloc de treball, els funcionaris i les funcionàries de carrera del grup A, d'administració especial, escala tècnica d'administració especial, als qui els siga d'aplicació l'article 20.6 del text refós de la Llei de la Funció Pública Valenciana (DOCV 30.11.1995) i els qui hagen estat traslladats en aplicació de l'article 188 dels Estatuts d'aquesta Universitat.
1.3. Per interpretació de la disposició transitòria segona de l'Estatut Bàsic de l'Empleat Públic, és podrà presentar també el personal laboral fix que ocupe llocs de treball de l'escala tècnica d'administració especial, i que haja prestat serveis almenys durant dos anys des de la seua adscripció a l'últim lloc de treball.
Segona. Vacants
El lloc vacant que es convoca a concurs de mèrits, i les seues característiques figuren a l'annex I d'aquesta convocatòria.
Tercera. Sol·licituds i documentació a aportar
3.1. Les persones interessades han de presentar la sol·licitud amb el model que figura a l'annex II, el qual es troba en la pàgina web del Servei de Recursos Humans (PAS), el qual té la següent adreça: .
A la sol·licitud caldrà adjuntar el currículum vitae i la documentació justificativa dels mèrits al·legats. No serà necessari adjuntar la documentació dels mèrits a què fa referència els punts 3.2. i 3.3, d'aquestes bases.
3.2. La documentació que ja consta al Registre de Personal (PAS) de la Universitat de València (certificats de serveis prestats i del grau personal consolidat) s'adjuntarà d'ofici a les sol·licituds presentades.
3.3. Els cursos que ja consten en el Servei de Formació Permanent s'adjuntaran d'ofici a les sol·licituds presentades (els interessats i les interessades poden accedir als seus cursos en la pàgina web de SFP).
3.4. Els cursos que no han estat impartits ni homologats pel Servei de Formació Permanent, caldrà assenyalar-los en la sol·licitud i aportar la documentació justificada.
3.5. El cursos de coneixement de valencià impartits pel Servei de Política Lingüística d'aquesta Universitat, de la Junta Qualificadora de Coneixements de Valencià, o de qualsevol altre organisme oficial, caldrà indicar-los en la sol·licitud i aportar la documentació justificada.
3.6. Si algú dels participants desitja que el Servei de Recursos Humans (PAS) aporte altra documentació de què disposa aquesta Universitat, haurà de sol·licitar-ho expressament en una instància separada, amb indicació de la unitat on es troba, i estar referenciada al curriculum corresponent.
Quarta. Termini i lloc de presentació
Les sol·licituds i la documentació hauran de presentar-se en el termini de 15 dies hàbils, comptadors des de l'endemà de la publicació d'aquesta convocatòria en el Diari Oficial de la Comunitat Valenciana, la qual cosa podrà fer-se al Registre d'Entrada de la Gerència (avinguda de Blasco Ibáñez, número 13, 46927 de València), a través de qualsevol altre registre auxiliar dels centres universitaris, o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Cinquena. Barem
El concurs de mèrits es resoldrà per l'aplicació del barem aprovat per la Junta de Govern de la Universitat de València, de 22 d'octubre de 1991, modificat per l'Acord de Junta de Govern de 21 de juliol de 1998. Hi ha una còpia a la pàgina web del Servei de Recursos Humans (PAS).
Sisena. Comissió avaluadora
6.1. La Comissió avaluadora que realitzarà la selecció del lloc de treball convocat a concurs ha de tenir la composició que figura en l'acord del Consell de Govern (ACGUV 167/2004) d'aquesta Universitat. Hi ha una còpia en la següent adreça: .
El seu funcionament s'adaptarà a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
6.2. Els noms dels components de la Comissió avaluadora es faran públics abans que acabe el termini de presentació de sol·licituds al tauler d'anuncis del Servei de Recursos Humans (PAS), avinguda Blasco Ibáñez número 13, 46766 de València i en la pàgina web d'aquest servei.
Setena. Irrenunciabilitat de les destinacions
7.1. Els participants i les participants poden desistir de la sol·licitud dins el termini de presentació de sol·licituds. Després que haja transcorregut aquest termini, no s'acceptarà cap desistiment i quedaran vinculats al resultat del concurs.
7.2. Les destinacions adjudicades són irrenunciables, excepte que abans de finalitzar el termini de presa de possessió s'hagués obtingut una altra destinació per convocatòria pública, i en aquest cas hauria de comunicar-se per escrit al Rectorat.
Vuitena. Participació
La participació en el concurs implica l'acceptació de totes les bases.
Novena. Cessament i pressa de possessió
La resolució d'aquest concurs es farà pública al tauler d'anuncis i en la pàgina web del Servei de Recursos Humans (PAS).
En la resolució s'indicarà expressament la data de cessament i de presa de possessió.
Deu. Informació respecte de les dades recollides
10.1. Les dades subministrades per la persona interessada podran quedar incorporades a un fitxer automatitzat que constituïx la base de dades de personal, o la base de dades de borsa de treball, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).
10.2. El fitxer quedarà baix la responsabilitat de la Secretaria General de la UVEG en l'avinguda Blasco Ibañez, número 13, 46064 València.
10.3. La informació obtinguda serà processada exclusivament per a la gestió de personal.
10.4. Les dades de caràcter personal seran tractades amb el grau de protecció que estableix el Reial Decret 1720/2007, de 21 de desembre, pel que s'aprova el reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per a garantir la confidencialitat i la integritat de la informació.
10.5. Les persones interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València, a l'avinguda Blasco Ibáñez, número 13, 46675 València.
Onzena. Recursos
Contra aquesta resolució, la qual exhaureix la via administrativa, es pot interposar potestativament un recurs de reposició en el termini d'un mes comptador des de l'endemà de la notificació o publicació davant del mateix òrgan que dicte la resolució o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptadors des de l'endemà de la seua publicació.
València, 11 de juny de 2009.- El rector, p. d. (DOCV 05.05.2008), la vicerectora d'Organització dels Serveis i PAS: M.ª Enriqueta Vercher González.
ANNEX I
Característiques dels llocs de treball
oferits segons la relació de llocs de treball
Denominació del lloc: responsable tècnic de fiscalitat i tributació.
Número del lloc: 2181\*.
Classificació: A24 E45.
Requisit de formació específica: 10 (coneixement de valencià a nivell Mitjà).
Localització: Servei de Comptabilitat i Pressupost.
Barem per puntuar els mèrits:
El barem aprovat per la Junta de Govern de 22 d'octubre de 1991, modificat per l'Acord de Junta de Govern de 21 de juliol de 1998.
Puntuació mínima per a l'adjudicació de les vacants:
La puntuació mínima que cal obtenir es de 5 punts segons estableix la disposició quarta del barem.
\* Per acord del Consell Social (ACSUV 2009/31), es va aprovar la creació d'un lloc de treball denominat responsable tècnic de fiscalitat i tributació. Per a l'ocupació definitiva d'aquest lloc haurà d'esperar-se a la modificació de la RLT.